Diari Oficial de la Generalitat Valenciana


Sumari del DOGV 7571, del 15-07-2015 (2015/6517)

RESOLUCIÓ de 10 de juliol del 2015, del rector, per la qual es convoca la provisió, pel sistema de lliure designació, del lloc PF3, vicegerent d'aquesta Universitat. Codi 2015/P/FC/LD/01.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7571

Data del DOGV
:   15-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6517


Data del document
:   10-07-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 10 de juliol del 2015, del rector, per la qual es convoca la provisió, pel sistema de lliure designació, del lloc PF3, vicegerent d'aquesta Universitat. Codi 2015/P/FC/LD/01. [2015/6517]  
Aquesta convocatòria té en compte el principi d'igualtat de tracte entre dones i homes pel que fa a l'accés a l'ocupació pública, i utilitza un llenguatge inclusiu en la redacció, d'acord amb l'article 14 de la Constitució espanyola i la Llei Orgànica 3/2007, de 22 de març, per a la igualtat efectiva entre dones i homes.  
  
La Llei 10/2010, de 9 de juliol, de la Generalitat, d'ordenació i gestió de la funció pública valenciana, en l'article 102.1 estableix, que el sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
Així mateix, la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, estableix que les lleis del seu desenvolupament establiran els criteris per a determinar els llocs que, per l'especial responsabilitat i confiança, puguen cobrir-se pel procediment de lliure designació amb convocatòria pública.  
De conformitat amb el que es disposa en l'article 132.4 dels Estatuts d'aquesta Universitat Politècnica de València pel que fa als sistemes de provisió dels llocs de treball del personal d'administració i serveis, i en virtut de les facultats que liconfereixen els Estatuts d'aquesta Universitat, el rector resol:  
Convocar per a la provisió el lloc vacant de vicegerència, les condicions i els requisits del qual s'especifiquen en aquesta resolució, d'acord amb les següents bases:  
  
Primera. Característiques del lloc de treball convocat  
Codi del lloc: PF3.  
Denominació: vicegerent.  
Unitat d'adscripció: Gerència.  
Localitat del lloc: València.  
Naturalesa: funcionarial  
Sector: indistint (administració general / administració especial).  
Grup: A; subgrup: A1.  
Complement de destinació: 30.  
Complement específic: E050.  
Sistema de provisió: lliure designació.  
Requisits: una experiència mínima de tres anys en llocs de responsabilitat en l'àrea de gestió.  
Funcions:  
- Direcció i coordinació de la gestió econòmica, financera i de tresoreria de tots els àmbits competencials de la Universitat: activitats institucionals, activitats de formació en estudis oficials, activitats de R+D+I, activitats de formació contínua i convenis de col·laboració internacional.  
- Coordinar l'activitat de la Universitat i representar-la en els processos d'auditoria externa als quals està sotmesa.  
- Dirigir i coordinar els treballs d'extensió i actualització de l'administració electrònica de l'àmbit econòmic de la Universitat.  
- Assumir les funcions atribuïdes al gerent en cas d'absència d'aquest.  
- I totes aquelles funcions que li encomane el gerent.  
  
  
Segona. Participació  
Pot participar-hi el personal funcionari de carrera del grup A, subgrup A1, que preste serveis a la Universitat Politècnica de València, a les administracions públiques, a la Generalitat Valenciana i a l'administració local.  
  
Tercera. Sol·licituds  
3.1. Les sol·licituds ?segons el model que s'adjunta com a annex I d'aquesta convocatòria- s'han de presentar ?juntament amb el currículum que continga els mèrits de les persones aspirants, degudament justificats de forma documental- davant el Registre General de la Universitat Politècnica de València, els registres auxiliars de l'EPS de Gandia i l'EPS d'Alcoi, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
3.2. El termini de presentació de sol·licituds és de 10 dies naturals comptadors a partir de l'endemà de la publicació d'aquesta resolució en el Diari Oficial de la Comunitat Valenciana.  
  
Quarta. Comissió i funcionament  
4.1. La comissió que realitzarà la selecció del lloc de treball convocat serà nomenada pel rector de la Universitat Politècnica de València.  
  
4.2. El seu funcionament s'ha d'adaptar a allò que dispose la Llei 30/1992, de Règim Jurídic de les Administracions Públiques i del Procediment Administratiu Comú, redactada d'acord amb la Llei 4/1999, de 13 de gener.  
4.3. Contra els actes de la comissió, les persones interessades poden interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà a la recepció de la notificació o de tres mesos si no hi ha acte exprés. El recurs pot interposar-se davant de l'òrgan que ha dictat l'acte que s'impugna o davant del rector com a òrgan competent per a resoldre'l.  
  
4.4. La comissió pot convocar ?una vegada estudiades les sol·licituds i la documentació presentada- totes les persones aspirants o les que considere necessari, a la realització d'una entrevista.  
4.5. La comissió acorda i eleva al rector de la Universitat Politècnica de València la proposta d'adjudicació amb la persona que considera més idònia per a l'exercici del lloc de treball.  
  
Cinquena. Resolució de la convocatòria  
Ateses les consideracions anteriors, el rector de la Universitat Politècnica de València resol ?de conformitat amb l'establit en l'article 102 de la Llei d'ordenació i gestió de la funció pública valenciana- bé l'adjudicació a la persona que considere més idònia per a l'acompliment del lloc de treball, bé que el lloc es declare desert, fins i tot havent-hi personal que reuneix els requisits exigits, si considera que cap aspirant resulta idoni per a ocupar el lloc.  
En el primer cas, la resolució ha d'indicar expressament la data en què ha d'efectuar-se la presa de possessió i, si s'escau, el cessament en l'actual lloc de treball.  
Aquesta resolució es remet al Diari Oficial de la Comunitat Valenciana per a la publicació.  
  
Sisena. Informació respecte de les dades recollides  
6.1. De conformitat amb la Llei Orgànica 15/1999, de 13 de desembre, de protecció de dades de caràcter personal (LOPD), les dades subministrades per les persones interessades poden quedar incorporades a un fitxer automatitzat personal, el titular del qual és la Universitat Politècnica de València, per a la gestió de les proves i els concursos convocats per la Universitat Politècnica de València, així com la gestió de la borsa de treball que es poguera constituir a la conclusió del procés selectiu.  
6.2. El fitxer personal quedarà sota la responsabilitat del Rectorat de la Universitat Politècnica de València, al camí de Vera, s/n, CP 46492, de València.  
6.3. La informació obtinguda es processarà exclusivament per a la gestió de personal.  
6.4. Les dades de caràcter personal es tractaran d'acord amb l'establit en el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.  
6.5. Les persones interessades poden exercir els drets d'accés, rectificació, cancel·lació i oposició, en compliment d'allò que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46049, de València.  
  
Setena. Recursos  
Contra esta convocatòria i les seues bases, que esgoten la via administrativa, pot interposar-se potestativament un recurs de reposició davant de l'òrgan que les ha dictades, en el termini d'un mes des de la publicació en el Diari Oficial de la Comunitat Valenciana, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant de l'òrgan competent, en el termini de dos mesos des de la publicació en el Diari Oficial de la Comunitat Valenciana d'esta resolució.  
  
València, 10 de juliol de 2015.- El rector de la Universitat Politècnica de València: Francisco José Mora Mas.  
  
  
ANNEX I  
Sol·licitud  
  
  
A. Dades personals  
  
Primer cognom Segon cognom Nom  
  
Adreça Localitat  
  
DNI Telèfon  
  
  
  
  
B. Dades professionals  
  
Denominació del lloc de treball actual  
  
Destinació actual  
  
Telèfon oficial Correu electrònic  
  
  
  
  
SOL·LICITE:  
L'admissió en la convocatòria per a proveir ?pel sistema de lliure designació- el lloc de treball PF3, vicegerent de la Universitat Politècnica de València. Declare que les dades que figuren en aquest currículum són certes, i assumisc, en cas contrari, les responsabilitats que pogueren derivar-se de les inexactituds que hi consten.  
  
(signatura)  
  
València, - d - de 2015  
  
  
RECTORAT DE LA UNIVERSITAT POLITÈCNICA DE VALÈNCIA